5. SZ. KÖLTSÉGVETÉS-MÓDOSÍTÁSI TERVEZET A 2012. ÉVI ÁLTALÁNOS KÖLTSÉGVETÉSHEZ ÁLTALÁNOS BEVÉTELKIMUTATÁS SZAKASZONKÉNTI BONTÁSÚ KIADÁSKIMUTATÁS III. szakasz – Bizottság /* COM/2012/0536 final - 2012/ () */





5. SZ. KÖLTSÉGVETÉS-MÓDOSÍTÁSI TERVEZET A 2012. ÉVI ÁLTALÁNOS KÖLTSÉGVETÉSHEZ ÁLTALÁNOS BEVÉTELKIMUTATÁS SZAKASZONKÉNTI BONTÁSÚ KIADÁSKIMUTATÁS III. szakasz – Bizottság Tekintettel: – az Európai Unió működéséről szóló szerződésre és különösen annak 314. cikkére, összefüggésben az Európai Atomenergia-közösséget létrehozó szerződéssel és különösen annak 106a. cikkével, – az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre[1] és különösen annak 37. cikkére, – az Európai Unió 2012-es pénzügyi évre vonatkozó, 2011. december 1-jén elfogadott általános költségvetésére[2], – a 2012. április 20-án elfogadott 1/2012. sz. költségvetés-módosításra[3], – a 2012. június 12-én elfogadott 2/2012. sz. költségvetés-módosításra[4], – a 2012. július 5-én elfogadott 3/2012. sz. költségvetés-módosításra[5], – a 2012. június 20-án elfogadott 4/2012. sz. költségvetés-módosítási tervezetre[6], az Európai Bizottság a költségvetési hatóság elé terjeszti a 2012. évi általános költségvetés 5. sz. költségvetés-módosítási tervezetét. A SZAKASZONKÉNTI BONTÁSÚ BEVÉTELI ÉS KIADÁSI KIMUTATÁS VÁLTOZÁSAI A szakaszonkénti bontású bevételi és kiadási kimutatás változásai elérhetők az EUR-Lexen (http://eur-lex.europa.eu/budget/www/index-hu.htm). E változások angol nyelvű változata tájékoztatásul költségvetési mellékletként csatolva található. TARTALOMJEGYZÉK 1. Bevezetés.. 5 2. Az Európai Unió Szolidaritási Alapjának igénybevétele. 5 3. Az Európai Unió Szolidaritási Alapjának finanszírozása.. 7 4. Költségvetési tétel módosítása.. 7 5. Összefoglaló táblázat a pénzügyi keret fejezetei szerinti bontásban.. 9 1. Bevezetés A 2012. évi költségvetés (mostani) 5. sz. módosítása a következőket tartalmazza: – Az EU Szolidaritási Alapjának 670 192 359 EUR összegben történő igénybevétele kötelezettségvállalási és kifizetési előirányzatokban az Emilia-Romagnában (Olaszország) bekövetkezett 2012. májusi földrengésekhez kapcsolódóan. – A 16 05 03 01 – Előkészítő intézkedés – Az önkéntesség európai éve (2011) költségvetési tétel módosítása a tételen szereplő kifizetések vonatkozásában a gondolatjel (–) „p.m.” bejegyzéssel való felváltása révén annak érdekében, hogy teljesíteni lehessen az egyenlegkifizetéseket. 2. Az Európai Unió Szolidaritási Alapjának igénybevétele 2012. május 20-án a Richter-skála szerinti 5,9-es erősségű földrengés rázta meg Észak-Olaszország egyes részeit és okozott súlyos károkat városokban és falvakban, különösen az epicentrum környékén, leginkább Emilia-Romagna régió Modena és Ferrara megyéjében. Május 29-én egy második, a Richter-skála szerinti 5,8-as erősségű földrengés történt, amelynek epicentruma valamivel nyugatabbra volt. Mindkét földrengést több súlyos utórengés követte. A földrengésben 27-en vesztették életüket, a becslések szerint 350 fő sérült meg és több mint 45 000 lakost kellett kitelepíteni. Súlyos és jelentős károk érték az épületeket, az infrastruktúrát, a vállalkozásokat, az ipari létesítményeket, a mezőgazdasági ágazatot, valamint a kulturális örökség fontos helyszíneit. Olaszország ezt követően pénzügyi támogatást igényelt az Európai Unió Szolidaritási Alapjából. A 2012/2002/EK tanácsi rendelet és különösen annak 2., 3. és 4. cikke értelmében a bizottsági szolgálatok alaposan megvizsgálták a kérelmet. Az értékelés legfontosabb elemei a következőképpen foglalhatók össze: (1) Az Olaszországtól érkezett kérelem 2012. július 27-én, a 2012. május 20-án észlelt első károkat követő 10 hetes határidőn belül érkezett a Bizottsághoz. (2) A földrengések természeti eredetűek, így a Szolidaritási Alap fő alkalmazási területének hatálya alá tartoznak. A két nagy rengés és a több száz utórengés néhány héten belül történt. Hatásuk Emilia-Romagna két megyéjében összpontosult, de a szomszédos megyéket, valamint Veneto és Lombardia régióját is elérték. A Szolidaritási Alap kialakult gyakorlata alapján, ha ugyanolyan jellegű események érintik ugyanazt a területet viszonylag rövid idő alatt, akkor ezek az események egyetlen katasztrófának számítanak. (3) A pénzügyi támogatás megállapításának alapja a teljes közvetlen kár. Az olasz hatóságok a teljes közvetlen kárt 13 273 736 063 EUR-ra becsülték. Ez az összeg Olaszország GNI-jének 0,86 %-a és legalább négyszeresen meghaladja a Szolidaritási Alapból Olaszország által 2012-ben igénybe vehető 3 607 millió EUR-s (2002. évi árakon 3 milliárd EUR) küszöbértéket. Mivel a becsült teljes közvetlen károk meghaladják a küszöbértéket, a katasztrófa „jelentős természeti katasztrófának” minősül, és következésképpen a 2012/2002/EK tanácsi rendelet elsődleges alkalmazási területébe tartozik. (4) A kérelemben megtalálható a katasztrófa hatásainak meglehetősen részletes bemutatása, valamint ágazatonkénti és régiónkénti bontásban tartalmazza a becsült károk összegét. Figyelembe vették továbbá a nemzeti polgári védelmi hivataltól származó összesített információkat. Ezek szerint a földrengések súlyos károkat okoztak az alapvető infrastruktúrában, magánotthonokban, középületekben, vállalkozásokban, valamint a térség jelentős kulturális örökségében. A lakosságnak is komoly károkat okoztak: Emilia-Romagna, Veneto és Lombardia régió 6 adminisztratív megyéjén belül 106 településen több mint 1 millió embert érintettek. A károk legnagyobb részét (közel 92 %-át) Emilia-Romagna régióban regisztrálták, különösen Modena, Ferrara, Bologna és Reggio Emilia megyében. Lombardiát és Venetót kisebb mértékben érintette a katasztrófa: az összes kár 8, illetve 0,4 %-át szenvedték el. Csak Emilia-Romagna régióban a földrengések miatt mintegy 45 000 főt kellett otthonaikból kitelepíteni és átmeneti szállást biztosítani számukra. A lakosság nagy része saját maga talált szállást (ők kormányzati támogatásban részesülnek), míg körülbelül 16 000 lakos segítségért folyamodott, így a sürgősségi segélyszolgálatnak mintegy 90 tábort és fedett szállást kellett felállítaniuk. (5) Az érintett terület sűrűn lakott, továbbá fejlett gazdasággal és jelentős számú vállalkozással rendelkezik a különböző ipari, termelő és kézműves ágazatokban. Ezek közül sok országos jelentőséggel bír, és súlyosan érintették őket a példa nélküli károk és az ipari létesítmények nagy részének összeomlása. Fennáll annak a kockázata, hogy a tevékenységeket más térségekbe kell áthelyezni. A mezőgazdasági vállalkozásokat jelentős kár érte, amely várhatóan súlyos hatást gyakorol majd olyan termékekre, mint a Grana Padano és a Parmigiano Reggiano sajt, valamint a balzsamecet. Összességében a katasztrófa miatt várhatóan jelentősen visszaesik majd a termelés, a kereskedelem, a mezőgazdaság és más gazdasági tevékenységek. Különösen fontos, hogy a térség gazdag kulturális öröksége is károkat szenvedett. Ennek felmérése – amelynek részleteit a kérelem tartalmazza – igencsak nehéz. Csak Emilia-Romagna tartományban a kulturális örökséggel kapcsolatos károkat jelenleg 2 075 millió EUR-ra becsülik. (6) A bizottsági szolgálatok arra a megállapításra jutottak, hogy – figyelembe véve az esemény nagyságát és a károk felmérésére rendelkezésre álló korlátozott időt – az Olaszország által a kár különféle kategóriáinak becslésénél alkalmazott módszerek általában véve eléggé részletesek és valószerűek voltak. (7) Az olasz hatóságok a 2012/2002/EK rendelet 3. cikkének (2) bekezdése szerinti támogatható szükségintézkedések költségét 714 672 825 millió EUR-ra becsülték és a rendeletben meghatározott következő 4 kategória szerinti felbontásban nyújtották be: A) az infrastruktúra működési feltételeinek azonnali helyreállítása, B) átmeneti szállás és mentőszolgálatok, C) megelőző infrastruktúra és a kulturális örökség azonnali megóvása, valamint D) a katasztrófa által sújtott területek megtisztítása. A szükségintézkedések 465 millió EUR-t meghaladó költségének legnagyobb része ahhoz kapcsolódik, hogy körülbelül 43 000 lakosnak legfeljebb 3 évig átmeneti szállást nyújtanak. Ebből az összegből mintegy 155 millió EUR-t modulokból álló lakóegységekre fordítanak. Közel 90 millió EUR az alapvető infrastruktúra helyreállításához, több mint 60 millió EUR pedig a mentőszolgálatok költségeihez kapcsolódik. Az alap által ténylegesen finanszírozandó intézkedéstípusokat a végrehajtási megállapodás határozza majd meg. (8) Az érintett térség a strukturális alapok (2007–2013) értelmében „versenyképesség és foglalkoztatás” régiónak minősül. (9) Az olasz hatóságok jelezték, hogy a támogatható költségekre nem kötöttek biztosítást. Következésképpen, a fent ismertetett okokból a Bizottság a „jelentős katasztrófának” minősülő 2012. májusi földrengésekhez kapcsolódóan javasolja az Olaszország által benyújtott kérelem elfogadását és a Szolidaritási Alap igénybevételét. 3. Az Európai Unió Szolidaritási Alapjának finanszírozása A Szolidaritási Alap rendelkezésére álló teljes éves keret 1 000 millió EUR. Mivel az Alap létrehozásának meghatározó oka a szolidaritás, a Bizottság álláspontja szerint az alap támogatásait progresszív módon kell nyújtani. Ez azt jelenti, hogy a korábbi gyakorlatnak megfelelően a küszöbértéket (azaz a GNI 0,6 %-át, illetve a 2002-es árakon számított 3 milliárd EUR közül az alacsonyabbik értéket) túllépő kárrész támogatásának intenzitása nagyobb, mint a küszöbérték alatti kárrészé. A jelentős katasztrófák esetén odaítélt segély meghatározásához eddig az alap igénybevételére szabott küszöbérték alatt a teljes közvetlen kár 2,5 %-át, a küszöbérték felett pedig 6 %-át használták. A Szolidaritási Alapból nyújtandó támogatás kiszámításának módszerét a Szolidaritási Alapról szóló 2002–2003-as éves jelentésben határozták meg. E módszert a Tanács és az Európai Parlament elfogadta. Javasoljuk, hogy az Unió ebben az esetben is ezeket a százalékokat alkalmazza, valamint az alábbi összegeket nyújtsa: || || || || || (EUR-ban) || Közvetlen elfogadott kár || Értékhatár || 2,5 %-on alapuló összeg || 6 %-on alapuló összeg || A javasolt támogatás teljes összege Olaszország – 2012. évi földrengések || 13 113,498 millió || 3 606 millió || 90 165 575 || 580 026 784 || 670 192 359 Összesen || || || || || 670 192 359 A kapcsolódó kifizetési előirányzatok finanszírozását illetően a bizottsági szolgálatok jelenleg aktualizálják a 2012. év végéig teljesítendő kifizetésekre vonatkozó igények előrejelzését, és benyújtják a kifizetési előirányzatok kiigazítását célzó kérelmeiket. A Bizottság előzetesen elemezte annak lehetőségét, hogy néhány költségvetési tétel kifizetési előirányzatok iránti magasabb igényeit más tételekről származó, egyébként felhasználatlanul maradó összegekkel fedezze, és megállapította, hogy év végén átfogóan nem lesz elegendő kifizetési előirányzat. Ezt a hiányt 2012. október végén előterjesztendő (6/2012. sz.) költségvetés-módosítás révén kívánja megoldani. A Bizottság következésképpen a kifizetési előirányzatok megfelelő emelését javasolja a Szolidaritási Alap igénybevételének finanszírozása érdekében. A Bizottság gyors cselekvésre szólít fel annak érdekében, hogy a javaslat elfogadását követően támogatást nyújtsanak az érintett régióknak és biztosítások a támogatások kifizetését. Amennyiben azonban a javaslat későn kerül elfogadásra és az érintett tagállammal megkötik a végrehajtási megállapodást, szükség lehet a költségvetési rendelet 9. cikkében foglalt rendelkezések alkalmazására (előirányzatok átvitele). 4. Költségvetési tétel módosítása Az önkéntesség európai éve (2011) előkészítő intézkedést 2010-ben hozták létre. A költségvetési rendelet 49. cikkének megfelelően az előkészítő intézkedésekre vonatkozó kötelezettségvállalási előirányzatok legfeljebb három egymást követő költségvetési évben szerepeltethetők a költségvetésben, a kifizetések lezárása azonban ezt követően is folytatódhat. Más intézkedésekkel együtt 2010-ben támogatási megállapodás aláírására került sor az Alliance-szal (Európai Önkéntes Központ). A megállapodás az önkéntesség európai éve (2011) keretében európai szinten folytatott civil társadalmi tevékenységek koordinálását fedi le (Európában az önkéntességre vonatkozó szakpolitikai menetrend kidolgozása, kapacitás-mobilizálás és -építés, információterjesztés). Az előfinanszírozást 2010-ben teljesítették. A zárójelentést az egyenlegkifizetésre vonatkozó kérelemmel együtt a Bizottság csak 2012. június végén kapta kézhez. Az egyenlegkifizetés teljesítése érdekében a Bizottság ugyanazon költségvetési alcímen belül belső átcsoportosítást hajt végre. A költségvetési rendelet 25. cikkének megfelelően azonban előirányzatokat kizárólag azon költségvetési tételekre lehet átcsoportosítani, amelyre a költségvetés engedélyezett előirányzatokat, vagy amelynél pro memoria (p.m.) bejegyzés szerepel. A 2012. évi költségvetésben a szóban forgó tétel (16 05 03 01 – Előkészítő intézkedés – Az önkéntesség európai éve (2011)) kifizetési előirányzatainál „gondolatjel” szerepel, így nem lehetséges az átcsoportosítás. A Bizottság ezért azt javasolja, hogy az átcsoportosítás lehetővé tétele érdekében ezt a gondolatjelet „p.m.” bejegyzéssel váltsák fel. 5. Összefoglaló táblázat a pénzügyi keret fejezetei szerinti bontásban Pénzügyi keret Fejezet/alfejezet || 2012. évi pénzügyi keret || 2012. évi költségvetés (az 1–3/2012. sz. költségvetés-módosítással és a 4/2012. sz. költségvetés-módosítási tervezettel együtt) || 5/2012. sz. költségvetés-módosítási tervezet || 2012. évi költségvetés (az 1–3/2012. sz. költségvetés-módosítással és a 4–5/2012. sz. költségvetés-módosítási tervezettel együtt) Kötelezettségvállalási előirányzat || Kifizetési előirányzat || Kötelezettségvállalási előirányzat || Kifizetési előirányzat || Kötelezettségvállalási előirányzat || Kifizetési előirányzat || Kötelezettségvállalási előirányzat || Kifizetési előirányzat 1. FENNTARTHATÓ NÖVEKEDÉS || || || || || || || || 1a. Versenyképesség a növekedésért és a foglalkoztatásért || 14 853 000 000 || || 15 403 000 000 || 11 482 916 106 || || || 15 403 000 000 || 11 482 916 106 Mozgástér || || || -50 000 000 || || || || -50 000 000 || 1b. Kohézió a növekedésért és foglalkoztatásért || 52 761 000 000 || || 52 752 576 141 || 43 835 746 321 || || || 52 752 576 141 || 43 835 746 321 Mozgástér || || || 8 423 859 || || || || 8 423 859 || Összesen || 67 614 000 000 || || 68 155 576 141 || 55 318 662 427 || || || 68 155 576 141 || 55 318 662 427 Mozgástér[7] || || || -41 576 141 || || || || -41 576 141 || 2. A TERMÉSZETI ERŐFORRÁSOK MEGŐRZÉSE ÉS KEZELÉSE || || || || || || || || Ebből: a piachoz kapcsolódó kiadások és közvetlen kifizetések || 48 093 000 000 || || 43 969 637 305 || 43 875 978 049 || || || 43 969 637 305 || 43 875 978 049 Összesen || 60 810 000 000 || || 59 975 774 185 || 57 034 220 262 || || || 59 975 774 185 || 57 034 220 262 Mozgástér || || || 834 225 815 || || || || 834 225 815 || 3. UNIÓS POLGÁRSÁG, SZABADSÁG, BIZTONSÁG ÉS A JOG ÉRVÉNYESÜLÉSE || || || || || || || || 3a. Szabadság, biztonság és a jog érvényesülése || 1 406 000 000 || || 1 367 806 560 || 835 577 878 || || || 1 367 806 560 || 835 577 878 Mozgástér || || || 38 193 440 || || || || 38 193 440 || 3b. Uniós polgárság || 699 000 000 || || 715 498 462 || 666 761 862 || 670 192 359 || 670 192 359 || 1 385 690 821 || 1 336 954 221 Mozgástér || || || 1 563 220 || || || || 1 563 220 || Összesen || 2 105 000 000 || || 2 083 305 022 || 1 502 339 740 || 670 192 359 || 670 192 359 || 2 753 497 381 || 2 172 532 099 Mozgástér[8] || || || 39 756 660 || || || || 39 756 660 || 4. AZ EURÓPAI UNIÓ MINT GLOBÁLIS SZEREPLŐ || 8 997 000 000 || || 9 405 937 000 || 6 955 083 523 || || || 9 405 937 000 || 6 955 083 523 Mozgástér[9] || || || -150 000 000 || || || || -150 000 000 || 5. IGAZGATÁS || 8523 000 000 || || 8 279 641 996 || 8 277 736 996 || || || 8 279 641 996 || 8 277 736 996 Mozgástér[10] || || || 327 358 004 || || || || 327 358 004 || ÖSSZESEN || 148 049 000 000 || 141 360 000 000 || 147 900 234 344 || 129 088 042 948 || 670 192 359 || 670 192 359 || 148 570 426 703 || 129 758 235 307 Mozgástér || || || 1 209 764 338 || 12 445 957 052 || || || 1 209 764 338 || 12 445 957 052 [1] HL L 248., 2002.9.16., 1. o. [2] HL L 56., 2012.2.29., 1. o. [3] HL L 184., 2012.7.13., 1. o. [4] HL L 214., 2012.8.10., 1. o. [5] HL L 221., 2012.8.17., 1. o. [6] COM(2012) 340 végleges. [7] Az 1a. alfejezet alatt fennmaradó mozgástér számításában nem szerepel az Európai Globalizációs Alkalmazkodási Alap (EGAA) (500 millió EUR). A felső korlát fölötti 50 millió EUR-t a rugalmassági eszköz igénybevételével fedezik. [8] Az Európai Unió Szolidaritási Alapjából származó összeg a költségvetésben a megfelelő fejezetek felső határát túllépve szerepel, a 2006. május 17-i intézményközi megállapodásnak (HL C 139., 2006.6.14.) megfelelően. [9] A 4. fejezet 2012. évi mozgástere nem veszi figyelembe a sürgősségisegély-tartalékhoz kapcsolódó előirányzatokat (258,9 millió EUR). A felső korlát fölötti 150 millió EUR-t a rugalmassági eszköz igénybevételével fedezik. [10] Az 5. fejezet felső korlátja alatt fennmaradó mozgástér kiszámítása során a személyzet által a nyugdíjrendszerbe fizetett 84 millió EUR-s hozzájárulás erejéig figyelembe vették a 2007–2013 közötti időszakra vonatkozó pénzügyi keret (1) lábjegyzetét.